Kam na Orave

30. burza - Stretnutie zberateľov v Tvrdošíne
2024-10-13 07:30 - 12:00 (Europe/Bratislava)
30. burza – Stretnutie zberateľov v Tvrdošíne
kedy a kde: nedeľa 13.10.2024 od 7:30 – 12:00hod vo Veľkej sále MsKS Tvrdošín (nad hasičmi)
Info: 0902 330 095

Vernisáž výstavy * * *Katarína ALEXY-FÍGEROVÁ: CESTY/CESTIČKY/CHODNÍČKY * * *
2024-10-31 17:00 - 19:00 | Art Galéria Schürger – Tvrdošín, Trojičné námestie 183, Tvrdošín, Žilinský kraj, 02744, Slovakia (Slovak Republic)
Vážení a milí priatelia,
dovoľujeme si pozvať Vás a Vašich priateľov na vernisáž výstavy:
* * *Katarína ALEXY-FÍGEROVÁ: CESTY/CESTIČKY/CHODNÍČKY * * *
ktorá sa uskutoční v piatok 20. septembra 2024 o 17:00 v Art Galérii Schürger v Tvrdošíne.
Teším sa na Vašu návštevu.

Ján Šuvada | Mycelia | výstava fotografií
2025-02-07 17:00 - 19:00 | Mestské kultúrne stredisko Dolný Kubín, Námestie slobody 1269/3, Dolný Kubín, 026 01
Mestské kultúrne stredisko Vás srdečne pozýva na autorskú výstavu fotografií Jána Šuvadu: Mycelia.
Výstava je zameraná na fotografie húb oravskej prírody.

Prechod Štefanovským chotárom!
2025-02-08 10:00 - 15:00
Drahí priatelia, pozývame vás UŽ TÚTO SOBOTU 8.2.2025 na siedmy prechod Štefanovským chotárom! Začneme registráciou o 10:00 pred KD Horný Štefanov a následne o 10:30 spoločne vyrazíme. Na trati bude zapezpečené aj občerstvenie a v cieli sa ako tradične môžete tešiť na kapustnicu a živú hudbu! Štratovné je 3€.

Od sna po prvú noc
2025-02-08 19:00 - 22:00
Ako čerešničku na torte pre projekt Komunitnej útulne sme pre Vás pripravili jedinečný dokument Príďte si spolu s nami pozrieť premiéru “Od sna po prvú noc” Už 8-meho februára v Kine Kultúra v Námestove Tešíme sa na Vás

Kamenný chodníček
2025-02-09 15:00 - 16:00
Obec Jasenová srdečne pozýva všetkých priaznivcov divadla na predstavenie Divadelnej spoločnosti VENDO zo Štefanova nad Oravou podľa predlohy Ferka Urbánka – Kamenný chodníček
Vstupné je 4€ pri vstupe.

Všetci ste srdečne vítaní

Akusticky koncert - Sima MAGUŠINOVÁ
2025-02-14 00:00
Akustický koncert Sima Magušinová v kulturnom dome Oravská polhora

Valentínsky koncert
2025-02-14 18:00 - 19:00
Oravské múzeum P. O. Hviezdoslava Vás 14. februára 2025 o 18.00 hod. srdečne pozýva na večerný koncert pre zaľúbených v Stĺpovej sále Renesančnej budovy v Oravskom Podzámku (pod Oravským hradom). Počas koncertu odznejú známe zaľúbené piesne, pomedzi ktoré Vám priblížime príbehy lásky šľachtických rodov spojených s Oravským hradom. Účasťou na koncerte sa môžete zapojiť do súťaže o sobáš na Oravskom hrade, svadobné fotografovanie a zaujímavé publikácie Oravského múzea.

Goralský festival zabíjačkových špecialít
2025-02-15 07:00 - 17:00

XXII. Lyžiarsky (peší) prechod Veličianskym chotárom
2025-02-15 09:00 - 15:00

II. FAŠIANGOVÁ ZABÍJAČKA
2025-02-15 13:00 - 2025-02-16 01:00

Silné reči v Dolnom Kubíne
2025-02-15 19:00 - 20:00
Čo vyviedol február ľudstvu, že sme si z neho nechali len 28 dní? Aj v najkratšom mesiaci roka sa však treba smiať a ani fašiangové prejedačky nám nezabránia v tom, aby sme vás prišli zabaviť. Silné Reči opäť vyrážajú za vami, vždy v inej zostave a s novými vtipmi!
Už 15.2. v Dolnom Kubíne vás budú baviť: Docent, Gabo Žifčák, Samo Trnka, Viktor Kryukov
UPOZORNENIE: Vstup na show je až od 15 rokov. Na vystúpenie odporúčame prísť s dostatočným predstihom, aby sme vás mohli riadne usadiť a nezmeškali ste úvod show.

Zvyky a tradície našich predkov
2025-02-18 17:00 - 19:00
V mene OZ HOMAR Vás všetkých srdečne pozývame , na kultúrne podujatie „Zvyky a tradície našich predkov“ do Veličnej, ktoré sa bude konať dňa 18.2.2025 o 17.hodine, v reštaurácii VELIČIANSKY RAJ.

Pocta Jozefovi Kronerovi - KUBO
2025-02-18 18:00 - 20:00
Anča , ja mám nožík !
Muzikál Kubo je späť ! Prevalcoval aj Pražskú Hyberniu ! Agentúra Mystik prináša najúspešnejší muzikál opäť na scénu ! Réžia Ivan Blahút, hudba Sima Magušinová , folkór fashion show Adriana Adamíková, bravúrne herecké a tanečné výkony……
Skvelý Peter Brajerčík v postave Kuba .
Ďalej účinkujú : Adela Mojžišová , Silvia Soldan, Sára Polyaková, Martin Macko, Simon Kopunec, Rado Hudec , Štefan Richtárech, Elena Spaskov, Renata Ryníková, Tomáš Palonder, Norman Šáro…
Tour 2025 aj v Hruštíne !

Margaret Broz Kubásová - Óda na záhradu a Jarko Broz - Logicka záhrada
2025-02-21 16:30 - 18:00
Príďte s nami osláviť vydanie knižky Logická záhrada od Jarka Broza na vernisáž fotografickej výstavy Óda na záhradu Margaréty Broz Kubásovej, kde uvidíte Ilustrácie z knihy, ba aj čosi viac. Súčasťou vernisáže bude čítanie z knihy a hudobní hostia. Výstava sa koná v ART GALÉRII Schürger 21. 2. 2025 o 16:30Tešíme sa na vás

PRECHOD LOMNIANSKYM CHOTÁROM
2025-02-22 08:00 - 15:00
Pozývame Vás na 45. ročník prechodu Lomnianskym chotárom, ktorý sa uskutoční 22.2.2025.

Z dielne až na koncertné pódium
2025-02-22 09:00 - 13:00
Vedeli ste že Nástroje podobné našim gajdám poznali už v starovekom Egypte a že vo svete existuje okolo 600 druhov gájd Pozývame Vás na workshop výroby gájd v našom kultúrnom centre. Dielňu bude viesť jeden z najznámejších slovenských výrobcov gájd Juraj Dufek. Stretneme sa 8x (4 víkendy). Február: 8-9.2.2025, 22.-23.2.2025. O ďalších termínoch Vás budeme informovať. Odporúčame záujemcom prihlásiť sa na všetky stretnutia, kvôli celému procesu výroby.

Ochutnávka zabíjačkových špecialít vo Vasiľove!
2025-02-22 13:00 - 2025-02-23 06:00
Čo vás čaká?Najlepší mix tradičných chutí, skvelej hudby a parádnej zábavy! V kotloch to bude bublať, na stoloch rozvoniavať a na parkete tancovať.
Na tanieri:• Kapustnica, ktorej budete chcieť dupľu (a možno aj trojdupľu).• Jaternice a tlačenka, na ktoré bude spomínať aj vaša diéta.• Pečené mäsko, ktoré sa rozplýva na jazyku.• A samozrejme, varené vínko či šenkové klasiky, ktoré vás zaručene rozveselia
O zábavu počas dňa sa postarajú:• Skupina Radosť • Muzikanti z Vasiľova • MLADÝ HELIGÓN z Rabčíc• a ďalší…
Program pre deti aj dospelých:Súťaže, aktivity, hry – pretože zábava patrí každému, či má 5 alebo 50 rokov.
Tombola: Stačí lístok, trocha šťastia a možno odchádzate s niečím väčším než tlačenka!
A od 19:00 na parkete:Klasická zábava s DJ LEGO! Pripravte si tanečné topánky – čakajú nás poriadne hity a legendárne pohyby.
Vstupné: Dobrovoľné – aby zostalo viac na tombolu a do šenku.
Takže, poznačte si dátum, doneste dobrú náladu a chuť na všetko dobré! Vidíme sa vo Vasiľove 22. februára 2025!

Oravský festival vedy
2025-02-22 14:00 - 19:00
Rodinný festival pre všetky vekové kategórie.
Astronómia, geológia, biológia, speleológia, fyzika a chémia Vám bude predstavená odborníkmi pútavou formou v jednotlivých stánkoch.
Prísť môžete kedykoľvek v čase 14:00 – 19:00. Pevný čas majú vystúpenia Kúzelná fyzika o 14:30 a Zábavná chémia o 16:00.
Celým vystúpením Vás bude sprevádzať historická postava Georgea Lemaitreho, objaviteľa Veľkého tresku.
V tombole môžete získať zaujímavé vedecké hračky a knihy.
Pre najmenších bude pripravená lego súťaž a vedecké maľovanie.Počas festivalu sa budete môcť občerstviť dobrou kávou, čajom a sladkými (ale zdravými) dobrotami.

František Nedvěd & Daniel Krob – Z Toronta až na Strahov
2025-02-22 19:00 - 21:00
Koncert prvorodeného syna legendárneho Františka Nedvěda.
Františka Nedvěda mladšieho a gitarový sprievod Daniel Krob.
Počas jedinečného koncertu, Vás František Nedvěd prevedie vznikom a vývojom tvorby svojho strýka Jána Nedvěda a otca Františka. Zaznejú najkrajšie “Nedvedovky” z daného obdobia aj pesničky v pôvodnom aranžmáne, ktoré nikde nevyšli na doskách a málokto ich pozná. Pesničky sú vyberané podľa roku, ako šiel čas. Začne sa v roku 1972 a skončí v roku 1996 na Strahove. Preto je tento program úplne unikátny a nikto iný Vám ho neponúkne. Predaj nového CD na mieste.
Dĺžka koncertu: 3 hod.

SALEZIÁNI DON BOSCA - “ČASY SÚ ZLÉÉÉÉ”
2025-02-23 18:00 - 19:00
23. 2. 2025 nedeľa 18:00 – repríza
vstupné dobrovoľné
Z príležitosti oslavy sviatku Dona Bosca vás mladí herci a saleziáni v Námestove srdečne pozývajú na divadlo Maroša Bránického “Časy sú zléééé” na motívy Vianočnej koledy.

Stretnutie pri striebornom plátne
2025-02-25 18:00 - 20:30

Detský karneval
2025-03-01 15:00 - 18:00

Maškarný ples a páračky
2025-03-01 20:00 - 23:00

vernisáž výstavy: Zuzana Veresky a hostia
2025-03-05 17:00 - 19:00
Vážení a milí priatelia,
dovoľujem si pozvať Vás a Vašich priateľov na vernisáž výstavy: Zuzana Veresky a hostia ( maliari z Kovačice, ktorí sú ako Slovensko zapísaní do svetového kultúrneho dedičstva UNESCO).
Teším sa na Vašu návštevu.
Anna Lenková

Dávid Bílek Gitarová Show 2025 - Dolný Kubín
2025-03-06 18:30 - 19:30
Po úspešne vypredanom turné Dávid Bílek mieri do ďalších miest. Ešte stále pochybuješ, že jedna gitara vie nahradiť celú kapelu? Príď, presvedč sa a zaži to znovu!
Gitarový virtuóz, dvojnásobný laureát v hre na klasickej gitare a držiteľ prestížnych cien predstavuje svoju multižánrovú gitarovú show. Metallica, Sting, Beatles, Gipsy Kings, Concion del Mariachi z filmu Desperado, klasické diela, ale aj najznámejšie slovenské či ľudové piesne zaznejú v jedinečnom gitarovom prevedení. Vychutnajte si koncert plný emócií a strhujúcej atmosféry. V roku 2014 Dávid Bílek získal na Súťaži študentov konzervatórií SR 1. miesto a zároveň sa stal absolútnym víťazom. O dva roky neskôr si obhájil na Súťaži študentov konzervatórií SR 1. miesto a titul absolútneho víťaza. Za jeho úspechy mu bola ministrom kultúry udelená Cena sv. Gorazda. V tom istom roku sa zúčastnil projektu Viva Ulica! kde vyhral prvé miesto. V rámci výhry si mal možnosť zahrať so Slovenskou filharmóniou v Sade Janka Kráľa, čo považuje za jeden zo svojich najväčších úspechov.
Bol hosťom medzinárodného festivalu komornej hudby Jar v Rusku kde vystúpil aj na galakoncerte festivalu v moskovskom Štátnom múzeu A. S. Puškina. Už v maturitnom ročníku odohral svoj debutový sólový recitál na festivale Hudobná jar v Banskej Bystrici.
Okrem klasickej hudby sa venuje aj flamenco gitare, ktorá ho preslávila už ako študenta, keď jeho virálne video z nákupného centra obletelo na Facebooku doslova celý svet. Vďaka svojej ojedinelej hre účinkuje aj ako sólista v SND. Okrem toho, že jeho posledný singel „Nanané“ s Kalim má vyše štvrť milióna pozretí na YouTube, vystupoval s menami ako Dara Rolins, Braňo Kostka, Celeste Buckingham, Sima Magušinová, Gladiátor, Polemic a mnoho ďalších. Bol hosťom na koncerte Adama Ďuricu, na ktorom si spolu s jeho kapelou zahrali Dávidovu autorskú skladbu. Taktiež bol hosť na turné Roba Opatovského a klavírneho virtuóza Jozefa Hollého.
Na koncertoch ako jeden z mála využíva „Looper“ čo je efekt, vďaka ktorému majú diváci pocit, že s nim hrá celá kapela. Nenechajte si ujsť strhujúce koncerty plné prekvapení a emócií.
Mladý gitarista sa na Vás teší v siedmich mestách naprieč Slovenskom a garantuje, že to čo uvidíte na jeho turné ste ešte nevideli.

Fotografické DNO Liptovskej Mary
2025-03-07 17:00 - 18:00
Mestské kultúrne stredisko Vás srdečne pozýva na výstavu fotografií „Fotografické DNO Liptovskej Mary“
Máte jedinečnú príležitosť vidieť krásy, ktoré bežne spočívajú pod vodou. Liptovská Mara je v súčasnosti vypustená, takže sa môžete prechádzať po jej dne a objavovať miesta, ktoré inak zostávajú skryté.
Vstávajúci autori Ján Šuvada, Juraj Bednárik, Peter Balák a Viera Remková využili túto jedinečnú možnosť a nafotili zábery, ktoré vám ponúkajú pohľad na fascinujúce dno tejto vodnej priehrady.
Vernisáž: 7. 3. 2025 o 17:00 hod.
Výstavná sieň MsKS Dolný Kubín
Okrem skvelých fotografií Vás čaká aj malé občerstvenie.
Vstup je zdarma!

Autorská výstava fotografií: Ľubica Janecová – TVÁRE a ich „tváre“
2025-03-15 17:00 - 18:00
Mestské kultúrne stredisko Vás srdečne pozýva na autorskú výstavu fotografií
Ľubice Janecovej – TVÁRE a ich “tváre”
Vernisáž: 15. 3. 2025 o 15:00 hod.
Foyer MsKS Dolný Kubín
Vstup zdarma a čaká na vás aj malé občerstvenie.

KATARÍNA NÁDASKÁ: DEJINY ČARODEJNÍCTVA
2025-03-18 18:00 - 19:00
18. 3. 2025 utorok 18:00
Vstupné: 8 €
Kto bola čarodejnica a aké správy o nich nám zanechala história. Čo je podstatou mágie a aké druhy mágie poznali naši predkovia? Akú históriu má magické myslenie? Čo bolo skupinové čarodejníctvo a prečo sa čarodejníci stretávali na sabatoch? Ako vznikali čarodejnícke lektvary a maste a čo bolo ich podstatou? Prečo na sabat lietali na metle či na capovi? Čo to bol úrek a porobenina?
S históriou viery v mágiu a jej služobníkov Vás podrobne zoznámi historička a etnologička Katarína Nádaská.
Mgr. Katarína Nádaská, PhD.
je oceňovaná etnologička a historička, ktorá sa špecializuje na náboženskú etnológiu, etnomedicínu, mágiu a démonológiu, stredouerópske kontexty ľudovej kultúry a vizuálnu antropológiu. Vyštudovala odbor etnológia – história na Filozofickej fakulte Univerzity Komenského v Bratislave. Pracovala nielen na svojej alma mater, ale aj na ďalších univerzitách. Absolvovala viacero vedeckých stáží na európskych univerzitách, pracovala ako kurátorka a literárna historička v Múzeu mesta Bratislava aj ako odborná vedecká pracovníčka v Divadelnom ústave v Bratislave. V súčasnosti pôsobí ako odborná pracovníčka v samospráve, venuje sa historickému poradenstvu pre oblasť masmédií a filmu, prednáša na viacerých univerzitách na Slovensku i v zahraničí. Je autorkou viacerých monografií, vedeckých štúdií a popularizačných článkov, a tiež spoluautorkou etnologických filmových dokumentov.

Adopčný deň do super ZOO Trstená
2025-03-22 11:00 - 15:00
1+1 ZADARMO – Za každé zakúpené krmivo alebo chovateľské potreby ktoré pre naše OZ v ten deň zakúpite, nám Super Zoo daruje rovnaké množstvo! Pridajte sa k nám a spravme spoločne radosť tým, ktorí to najviac potrebujú!
